# data[].attributes.headline
השבת בעלי חיים לטבע

# data[].attributes.subject
השבת בעלי חיים לטבע

# data[].attributes.body
תהליך ההשבה לטבע של בעלי חיים שנעלמו מן הנוף הוא תהליך מורכב וממושך, מכיוון שתנאי השטח הטבעיים תמיד קשים יותר מהתנאים המבוקרים בשבי. בעלי חיים הגדלים בשבי עוברים לעיתים גם תהליך של החתמה על בני האדם ויש למצוא לכך פתרונות יצירתיים כדי למנוע תופעה זו ולכן תהליך גידולם בשבי חייב להיות מושכל ונבון. העיקרון בהשבת בעלי חיים שנעלמו מנוף הארץ הוא להשיב לטבע תחילה את האחרונים שנעלמו ממנה משום שהאקלים ותנאי השטח והמחיה אינם כה נבדלים מאלה שהתקיימו כאן בעבר, לעיתים רק לפני כמה עשרות שנים.

# data[].attributes.headline
חשיבות השמרה על הטבע

# data[].attributes.subject
חשיבות השמרה על הטבע

# data[].attributes.body
רשות הטבע והגנים מבצעת פעולות לשמירה על הטבע בארץ ולהגנה על המינים המאפיינים את ישראל, המוגדרים בחוק "ערכי טבע מוגנים". שמירה על הטבע בצורה המיטבית דורשת השארת שטחים רחבים ככל האפשר, המייצגים את בתי הגידול השונים במצבם הטבעי, מבלי להתערב בתהליכים הטבעיים המתרחשים בהם. עם זאת, במקרים שבהם פעילות האדם פוגעת בבתי גידול או במינים מסוימים, מבצעת הרשות את הפעולות הדרושות בשטח לשם שמירה עליהם. בו בזמן, שמירה על שטחים טבעיים רחבים אינה מספקת משום שהפיתוח המואץ בארץ גורם לקיטוע של בתי גידול טבעיים וליצירת נתק בין אוכלוסיות, המגדיל את הסיכון להכחדת מינים. לפיכך שומרת רשות הטבע והגנים על רצפים בין שמורות הטבע, המכונים "מסדרונות אקולוגיים".